Oficiālais Vēstnesis L 113 , 12/05/2000 Lpp. 0036 - 0038



Komisijas Regula (EK) Nr. 983/2000 (2000. gada 11. maijs), ar ko groza Regulu (EK) Nr. 20/98, kura nosaka noteikumus Padomes Regulas (EK) Nr. 2200/96 par atbalstu ražotāju organizācijām, kurām ir piešķirta pagaidu atzīšana, piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1257/1999 [2], un jo īpaši tās 48. pantu, tā kā: (1) Komisijas Regula (EK) Nr. 20/98 [3], kas grozīta ar Regulu (EK) Nr. 243/1999 [4], paredz noteikumus atbalsta maksāšanai ražotāju grupām, kuras pagaidām atzītas saskaņā ar Komisijas 1997. gada 14. marta Regulu (EK) Nr. 478/97, kas nosaka noteikumus Padomes Regulas (EK) Nr. 2200/96 par atbalstu ražotāju organizācijām, kurām ir piešķirama pagaidu atzīšana [5], kura grozīta ar Regulu (EK) Nr. 243/1999. (2) Šī atbalsta finansēšanas veids, kas izklāstīts Regulas (EK) Nr. 2200/96 52. pantā, grozīts ar Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un par konkrētu regulu grozīšanu un atcelšanu, kas stājas spēkā no 2000. gada 1. janvāra. Turpmāk šo atbalstu uzskatīs par intervenci lauksaimniecības tirgus stabilizēšanai, kā to paredz 1. panta 2. punkta b) apakšpunkts Padomes 1999. gada 17. maija Regulā (EK) Nr. 1258/1999 par kopīgās lauksaimniecības politikas finansēšanu [6]. (3) Pielāgojoties jaunajiem apstākļiem, Regula (EK) Nr. 20/98 būtu jāgroza. Grozījumi īpaši saistās ar ELVGF Virzības nodaļas iepriekšēji atzītajām tiesībām uz atbalstu, atbalsta pieteikuma iesniegšanai un atbalsta izmaksai atvēlēto laiku, jauniem to reģionu aprakstiem, kas pretendē uz atšķirīgām finansējuma procentu likmēm, lai šos aprakstus saskaņotu ar tiem, kuri norādīti Padomes 1999. gada 21. jūnija Regulā (EK) Nr. 1260/1999, kas nosaka vispārējus noteikumus par strukturālajiem fondiem [7] un, beidzot, dalībvalstu pienākumu pārbaudīt atbilstību atbalsta piešķiršanas nosacījumiem. (4) Būtu skaidri jānosaka, ka šo regulu piemēro atbalsta izmaksai saskaņā ar atzīšanas plāniem, kas pieņemti pēc 2000. gada 1. janvāra, un atbalsta izmaksai saskaņā ar atzīšanas plāniem, kas pieņemti līdz 2000. gada 1. janvārim, viena gada termiņiem, sākot no 2000. gada 1. janvāra. (5) Šajā regulā paredzētie pasākumi saskan ar Svaigu augļu un dārzeņu vadības komitejas atzinumu, IR PIEŅĒMUSI ŠO REGULU. 1. pants Regulā (EK) Nr. 20/98 izdara šādus grozījumus: 1) Svītro 1. panta 2. punkta d) apakšpunkta trešo ievilkumu. 2) Ar šādu tekstu aizstāj 2. panta 2. punkta d) apakšpunktu: "d) maksā ikgadējos maksājumos katra ikgadējā atzīšanas plāna īstenošanas termiņa beigās. Ja pārbaudes to prasa, dalībvalstis ikgadējo maksājumu aprēķinam par pamatu var izmantot pārdoto produkciju, kas atbilst citam gada termiņam nekā tas, par kuru maksā ikgadējos maksājumus. Laikam, kurā izmantotais gada termiņš nesakrīt ar īsto gada termiņu, jābūt mazākam par 12 mēnešiem." 3) Ar šādu tekstu aizstāj 3. panta 1. punkta otro daļu: "Izslēdz ieguldījumus, kas var traucēt konkurenci, ja tie attiecas uz citām organizācijas saimnieciskajām darbībām." 4) Ar šādu tekstu aizstāj 5. pantu: "5. pants 1. Katra ražotāju organizācija iesniedz vienotu atbalsta pieteikumu, kas minēts 2. un 3. pantā, trīs mēnešos pēc katra 2. panta 2. punkta d) apakšpunktā minētā gada termiņa beigām. 2. Visiem atbalsta pieteikumiem pievieno ražotāju organizācijas rakstisku apliecinājumu, ka tā: - ievēro un ievēros Regulu (EK) Nr. 2200/96, Regulu (EK) Nr. 478/97 un šo regulu, - nav guvusi, negūst un neiegūs tieši vai netieši divkāršu Kopienas vai attiecīgās valsts finansējumu no pasākumiem, kam piešķir Kopienas finansējumu atbilstīgi šai regulai. 3. Dalībvalstis atbalstu maksā sešu mēnešu laikā pēc pilna pieteikuma saņemšanas." 5) 8. pantu aizstāj ar šādu: "8. pants Dalībvalstu izdevumus atbalstam, kas minēts 2. un 3. pantā, nosaka ELVGF Garantijas nodaļas atbalsts." 6) Ar šādu tekstu aizstāj 9. pantu: "9. pants Kopienas ieguldījums atbalstā, kā norādīts 2. pantā, sasniedz: - 75 % no valsts izdevumiem, par ko var saņemt atbalstu, 1. un 2. mērķa reģionos, kā norādīts Regulas (EK) Nr. 1260/1999 1. pantā, - 50 % no valsts izdevumiem, par ko var saņemt atbalstu, citos reģionos." 7) Ar šādu tekstu aizstāj 10. pantu: "10. pants 1. Šīs regulas 3. pantā norādītais Kopienas ieguldījums atbalstā, kas izteikts ar piešķirtā kapitāla ekvivalentu, kā to 3. pantā minēto kapitālieguldījumu izmaksas procents, par ko var saņemt atbalstu, nepārsniedz: - 50 % 1. un 2. mērķa reģionos, kas minēti Regulas (EK) Nr. 1260/1999 1. pantā, - 30 % citos reģionos. 2. Attiecīgajām dalībvalstīm jāapņemas ieguldīt vismaz 5 % no 3. pantā minētajām kapitālieguldījumu izmaksām. 3. Atbalsta saņēmēji par tām 3. pantā minētajām kapitālieguldījumu izmaksām, par ko var saņemt atbalstu, maksā vismaz: - 25 % 1. un 2. mērķa reģionos, kas minēti Regulas (EK) Nr. 1260/1999 1. pantā, - 45 % citos reģionos." 8) Ar šādu tekstu aizstāj 11. pantu: "11. pants Neskarot saskaņā ar Regulas (EK) Nr. 2200/96 VI sadaļu veiktās pārbaudes, dalībvalstis veic ražotāju organizāciju pārbaudes, lai pārbaudītu atbilstību atbalsta sniegšanas nosacījumiem, kas minēti 2. un 3. pantā." 9) Ar šādu tekstu aizstāj 12. pantu: "12. pants 1. Ja saskaņā ar 11. pantu veiktā pārbaude parāda, ka: - pārdotās produkcijas vērtība ir mazāka par daudzumu, kādu izmanto atbalsta aprēķinam, kā norādīts 2. pantā, vai - atbalstu, uz ko attiecas šī regula, neizmanto saskaņā ar piemērojamiem noteikumiem vai apstiprināto atzīšanas plānu, saņēmējam nepareizi samaksātās summas jāatlīdzina divkāršā apmērā, pieskaitot procentus par laiku starp izmaksu un atlīdzināšanu. Procentu likme ir tā, ko nepareizās izmaksas dienā piemēroja Eiropas Centrālā banka operācijās ar eiro un kas publicēta Eiropas Kopienu Oficiālā Vēstneša C sērijā, pieskaitot trīs procentu punktus. 2. Ja starpība starp faktiski izmaksāto atbalstu un pienācīgo daļu ir lielāka par 20 % no pienācīgās daļas, saņēmējam jāatlīdzina viss saņemtais atbalsts, pieskaitot 1. punktā norādītos procentus. 3. Ja ar nolūku vai smagas neuzmanības dēļ sastādīta viltota deklarācija par jautājumiem šīs regulas darbības jomā, attiecīgai ražotāju organizācijai aizliedz saņemt atbalstu atlikušajā tobrīd ieviestā atzīšanas plāna darbības laikā. 4. Šā panta 1., 2. un 3. punktu piemēro, neskarot citas sankcijas, kas paredzētas Regulas (EK) Nr. 2200/96 48. pantā." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro atbalsta izmaksai saskaņā ar atzīšanas plāniem, kas pieņemti pēc 2000. gada 1. janvāra, un atbalsta izmaksai ikgadējos termiņos, kas sākas 2000. gada 1. janvārī, atzīšanas plāniem, kas pieņemti līdz 2000. gada 1. janvārim. Regula uzliek saistības kopumā un ir tieši piemērojama visās dalībvalstīs. Briselē, 2000. gada 11. maijā Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 160, 26.6.1999., 80. lpp. [3] OV L 4, 8.1.1998., 40. lpp. [4] OV L 27, 2.2.1999., 8. lpp. [5] OV L 75, 15.3.1997., 4. lpp. [6] OV L 160, 26.6.1999., 103. lpp. [7] OV L 161, 26.6.1999., 1. lpp. --------------------------------------------------